దీపికా పడుకోణె

దీపికా పడుకోణె (కన్నడం: ದೀಪಿಕಾ ಪಡುಕೋಣೆ) భారతీయ మోడల్, బాలీవుడ్ నటి. 2018లో నటుడు రణ్ వీర్ సింగ్ ని వివాహమాడింది.

2022లో మే నెల 17 నుంచి నుంచి 28వ తేదీ వరకు ఫ్రాన్స్ లోని కేన్స్ లో జరిగే 75వ కేన్స్ ఫిలిం పెస్టివల్ కాంపిటీషన్ జ్యూరీలో సభ్యురాలిగా బాలీవుడ్ హీరోయిన్ దీపిక పదుకొణే నియమితులయ్యారు.

బాల్యము, విద్య 
దీపిక డెన్మార్క్ లోని కోపెన్ హగెన్లో ఉజ్వల, ప్రకాష్ పడుకోనె దంపతులకు జనవరి 5, 1986లో జన్మించింది. ఆమె కుటుంబం ఇండియాలోని బెంగుళూరుకు మారినపుడు ఆమెకు పదకొండు నెలలు. ఆమె తలిదండ్రులు కర్ణాటక రాష్ట్రంలోని ఉడిపి జిల్లాలోని కుందపురా తాలుకాకు చెందిన పడుకోణె అనే ఊరికి చెందినవారు. ఆమె తండ్రి, ప్రకాష్ పడుకోణె, అంతర్జాతీయ ఖ్యాతిగల బ్యాడ్మింటన్ ఆటగాడు, తల్లి ఒక ట్రావెల్ ఏజెంట్. పడుకోణెకి 1991లో పుట్టిన అనిష అని ఒక చెల్లి, 1993లో పుట్టిన ఆదర్శ అని తమ్ముడు ఉన్నారు.

దీపిక బెంగుళూరులోని సోఫియా ఉన్నత పాఠశాలలో చదువుకుంది. బెంగుళూరులోని మౌంట్ కార్మెల్ కాలేజీలో ప్రీ యూనివర్సిటీ కోర్సు చదువు పూర్తి చేసింది. హైస్కూల్లో ఉన్నపుడు ఆమె తన తండ్రిలానే రాష్ట్రస్థాయిలో బ్యాడ్మింటన్ ఆడింది. అలాగే, తన తండ్రి బ్యాడ్మింటన్ క్లబ్‌లో సభ్యురాలు. కానీ, తన కెరీర్‌ని ఒక బ్యాడ్మింటన్ క్రీడాకారిణిగా మలచుకోవడంపై ఆసక్తి లేకపోవడం, తన ఐసిఎస్ఇ (ICSE) పరీక్షలపై దృష్టితో దాన్ని వదిలేసింది.

కెరీర్

మోడలింగ్ 
కాలేజీ రోజుల్లో ఉండగా దీపిక మోడలింగ్‌ని కెరీర్‌గా ఎంచుకుంది. కొద్ది కాలంలోనే, ఆమె ప్రముఖ ఉత్పత్తులైన లిరిల్, డాబర్, లాల్ పౌడర్, క్లోజప్ టూత్ పేస్టు, లిమ్కా ప్రకటనల్లో నటించింది. మేబెల్లిన్ అనే కాస్మెటిక్స్ కంపెనీ ఆమెను అంతర్జాతియ అధికార ప్రతినిధిగా నియమించుకుంది.

అయిదవ వార్షిక కింగ్ ఫిషర్ ఫ్యాషన్ అవార్డులలో ఆమెకు "మోడల్ అఫ్ ది ఇయర్" అవార్డు లభించింది. కొన్నాళ్ళలోనే, కింగ్ ఫిషర్ స్విం సూట్ కాలెండరు 2006కి ఒక మోడల్‌గా తీసుకునబడింది, ఐడియా జీ ఫ్యాషన్ అవార్డులలో రెండు ట్రోఫీలు గెలిచింది: "ఫిమేల్ మోడల్ అఫ్ ది ఇయర్ - (కమర్షియల్ అసైన్ మెంట్స్)", "ఫ్రెష్ ఫేస్ అఫ్ ది ఇయర్". పడుకోణె కింగ్ ఫిషర్ ఎయిర్ లైన్స్ (Kingfisher Airlines), ఆ తరువాత లేవి స్ట్రాస్ (Levi Strauss), టిస్సోట్ ఎస్ ఎ (Tissot SA) లకు బ్రాండ్ అంబాసిడర్‌గా తీసుకొనబడింది.

నటన 
మోడలింగ్‌లో విజయవంతమైన తరువాత, పడుకోణె నటన వైపు దృష్టి సారించింది. ఆమె హిమేష్ రేషమ్మియా తీసిన స్వతంత్ర ఆల్బం ఆప్ కా సురూర్ (Aap Kaa Surroor)లోని నాం హై తేరాఅనే పాటకి మ్యూజిక్ వీడియోలో నటించడం ద్వారా తన కెరీర్‌ని మొదలుపెట్టింది.

2006లో, పడుకోణె ఉపేంద్ర హీరోగా కన్నడ సినిమా ఐశ్వర్యతో సినిమా రంగంలోకి అడుగుపెట్టింది. ఆ తరువాత ఆమె 2007లో షారుఖ్ ఖాన్ హీరోగా ఫరాఖాన్ తీసిన విజయవంతమైన బాలీవుడ్ చిత్రం ఓం శాంతి ఓం లో నటించింది. ఆ సినిమాలో ఆమె 1970లలో సినీతార శాంతిప్రియగాను ఆ తరువాత అచ్చం శాంతి ప్రియని పోలి ఉండే సంధ్య అనే యువతిగాను నటించింది. ఆమె ప్రదర్శనకు గాను సానుకూల స్పందన లభించి, ఉత్తమ నూతన నటిగా ఫిల్మ్ ఫేర్ పురస్కారం సంపాదించి పెట్టింది. [[ఫిల్మ్ ఫేర్ ఉత్తమ నటి పురస్కారానికి కూడా నామినేట్ అయింది. ఇండియా ఎఫ్.ఎం కి చెందిన తరణ్ ఆదర్శ్ ఇలా అన్నాడు, "ఒక పెద్ద స్టార్ అవడానికి దీపికకు అన్ని అర్హతలు ఉన్నాయి - వ్యక్తిత్వం, కనిపించే తీరు, ఇంకా ఆమె ఎంతో ప్రతిభావంతురాలు కూడా."యస్ ఆర్ కె తో కలిసి ఒకే ఫ్రేములో నిలబడటం, దాన్ని సరిగ్గా చేయడం అన్నది చిన్న విషయం కాదు. ఆమె వస్తుంటే స్వచ్ఛమైన చిరుగాలి వస్తున్నట్టుగా ఉంటుంది!".

ఆ తరువాత పడుకోణె సిద్ధార్థ్ ఆనంద్ సినిమా బచ్నా ఏ హసీనో (2008) లో రణబీర్ కపూర్ తోనూ, వార్నర్ బ్రదర్స్-బాలీవుడ్ కలిసి తీసిన, జనవరి 16, 2009లో విడుదల అయిన చాందిని చౌక్ టు చైనాలోనూ కనిపించింది. జనవరి 2009 గాను, ఆమె ఇంతియాజ్ అలీ సినిమా లవ్ ఆజ్ కల్ లో సైఫ్ అలీ ఖాన్ తో కలిసి నటించింది.

అవార్డులు, నామినేషన్లు

ఫిల్మ్ ఫేర్ అవార్డులు 
విజేత
 2008: ఫిల్మ్ ఫేర్ బెస్ట్ ఫిమేల్ డిబట్ అవార్డు (Filmfare Best Female Debut Award); ఓం శాంతి ఓం (Om Shanti Om)
 2008: సోనీ హెడ్ అండ్ శోల్డర్స్ ఫ్రెష్ ఫేస్ అఫ్ ది ఇయర్ అవార్డు; ఓం శాంతి ఓం (Om Shanti Om)

నామినేట్ అయినది
 2008: ఫిల్మ్ ఫేర్ ఉత్తమ నటి అవార్డు ; ఓం శాంతి ఓం

స్టార్ స్క్రీన్ అవార్డులు 
విజేత
 2008: స్టార్ స్క్రీన్ అవార్డు ఫర్ మోస్ట్ ప్రోమిసింగ్ న్యూకమర్ - ఫిమేల్ ; ఓం శాంతి ఓం 
 2008: స్టార్ స్క్రీన్ అవార్డు జోడి నెంబర్ 1 (Star Screen Award Jodi No. 1) షారుఖ్ ఖాన్ (Shahrukh Khan) తో పాటు; ఓం శాంతి ఓం

జీ సినీ అవార్డులు (Zee Cine Awards) 
విజేత
 2008: జీ సినీ అవార్డు ఫర్ బెస్ట్ ఫిమేల్ డిబట్ (Zee Cine Award for Best Female Debut); ఓం శాంతి ఓం (Om Shanti Om)

నామినేట్ అయ్యెను
 2008: జీ సినీ ఉత్తమ నటి అవార్డు - ఫిమేల్ (Zee Cine Award for Best Actor - Female); ఓం శాంతి ఓం (Om Shanti Om)

ఐ ఐ యఫ్ ఎ అవార్డులు (IIFA Awards) 

విజేత
 2008: ఐ ఐ యఫ్ ఎ అవార్డులు' బెస్ట్ డెబ్యుటంట్ (ఫిమేల్); ఓం శాంతి ఓం (Om Shanti Om)

నామినేట్ అయ్యెను
 2008: ఐ ఐ యఫ్ ఎ ఉత్తమ నటి అవార్డు (IIFA Best Actress Award); ఓం శాంతి ఓం (Om Shanti Om)

స్టార్ డస్ట్ అవార్డులు (Stardust Awards) 
నామినేట్ అయ్యెను
 2008: స్టార్ డస్ట్ సూపర్ స్టార్ ఆఫ్ టుమారో - ఫిమేల్ (Stardust Superstar of Tomorrow - Female); ఓం శాంతి ఓం (Om Shanti Om)

అప్సర ఫిల్మ్ & టెలివిజన్ ప్రొడ్యూసర్స్ గిల్డ్ అవార్డులు 
విజేత
 2008: అప్సర ఫిల్మ్ & టెలివిజన్ ప్రొడ్యూసర్స్ గిల్డ్ అవార్డులు ' బెస్ట్ ఫిమేల్ డిబట్; ఓం శాంతి ఓం (Om Shanti Om)

ఇతర అవార్డులు 
 2007: స్టార్స్' సబ్సే ఫేవరేట్ కౌన్ అవార్డులు, సబ్సే ఫేవరేట్ నయీ హీరోయిన్; ఓం శాంతి ఓం (Om Shanti Om)
 2007: ఎచ్ టి కేఫ్ ఫిల్మ్ అవార్డులు, బెస్ట్ న్యూకమర్ అవార్డు (ఫిమేల్) ; ఓం శాంతి ఓం (Om Shanti Om)
 2008: రీబక్ జూమ్ గ్లాం అవార్డులు, గ్లాం డెబ్యూటంట్ (ఫిమేల్) ; ఓం శాంతి ఓం (Om Shanti Om)
 2008: అన్యుఅల్ సెంట్రల్ యురోపియన్ బాలీవుడ్ అవార్డులు, బ్రేక్ త్రూ రోల్ (ఫిమేల్) ; ఓం శాంతి ఓం (Om Shanti Om)

ఫిల్మోగ్రఫీ

ఇతరములు

ఇది కూడా చూడండి 
 భారతీయ సినీ నటీమణుల జాబితా

బయటి లింకులు 

 

1986 జననాలు
భారతీయ సినిమా నటీమణులు
బాలీవుడ్
జీవిస్తున్న ప్రజలు
కన్నడ సినిమా నటీమణులు
హిందీ సినిమా నటీమణులు